Črkovalnik za slovenski jezik Brez tega ne gre. Če si slovenski bloger je to edina prava pot. Povezava.

Iskanje iz naslovne vrstice (kot v operi - g ključne besede) Gre zato, da namesto da bi klikal in izbiral iskalnik v iskalnem polju desno zgoraj, enostavno začneš pisati ključne besede v naslovno vrstico. To je tam kjer ponavadi piše http://www.domena.si ali pa kaj podobnega. Odlično je ko enostavno z eno samo črko določiš da iščeš in hkrati kje iščeš. Pa, da ne dolgovezim bom rajši kar prešel na primer. Greš na http://www.najdi.si, potem z desnim mišikinim gumbom klikneš v polje kamor ponavadi vpišeš ključne besede in izbereš opcijo "Add a keyword for this search...". Potem pa pod "name" vpišeš recimo najdi.si, pod "keyword" pa vpišeš črko n in nastavljanje je končano. Sedaj lahko v naslovno vrstico brskalnika vpišeš n blog in pritisneš na enter. Odlično! Tako se da preprosto narediti kratice za vse priljubljene iskalnike (blogsearch.google.com, torrentspy, ....).

Zgodovina vpisanih url naslovov Oni pravijo 60 dni? vsaj 180 pravim jaz. Kolikokrat ste začeli pisati url v naslovno vrstico in upali da se bo firefox spomnil celote namesto vas? Greš za 14 dni na dopust, prideš nazaj in ni več "starih" url naslovov v brskalniku. Super. No tole ima opera še zmeraj boljše, da se omejiti s številko (recimo ohrani zadnjih 10.000 url naslovov.). Časovno omejevanje je tukaj čisto neprimerno. Mogoče česa ne vem?

Akcije z miško All-in-One Gestures. Verjetno najboljša razširitev, kar jih je. Žal je tukaj opera še vedno bolj optimalna, firefox se nekako rad zatika ko imaš odprtih veliko strani.

Zakaj si ne zapomni nazadnje odprtih strani? Bolj namenjeno tistim, ki ugašajo računalnike. Štorija gre pa nekako takole. Bereš, odprtih imaš 10 strani, dobiš povabilo na kavo in v trenutku bi se rad odlepil od računalnika. Računalnik ugasneš in s tem firefox. Čez čas ko prideš nazaj bi rad nadaljeval od tam kjer si končal, a žal si spet na začetku. Praznina. Ena nastavljena domača stran enostavno ni več v modi. Da se to ne bi dogajalo je najbolje če 1. V naslovno vrstico vpišeš about:config 2. najdeš spremenljivko browser.startup.page 3. postaviš vrednost na 3 Če se komu ne da raziskovati po about:config nastavitvah potem lahko isto doseže s Tools->Options->Main: "When Firefox starts" = "Show my windows and tabs from last time" (hvala CyberChiper-ju za tole)

Izklop nadležnega skrivanja zavihkov Ko jih je preveč se kar začnejo skrivati, zato narediš 1. Vpišeš about:config v naslovno vrstico; 2. najdeš spremenljivko browser.tabs.tabMinWidth; 3. postaviš vrednost na 0; in potem nehajo.

Stranski bar Čisto sem se navadil na seznam priljubljenih strani ob strani in ne morem živeti brez. To že nekaj časa. Mam seznam približno 200 strani, katere po potrebi klikam in to na hitro. Razširitev je: All-in-One Sidebar

Za spletne razvijalce Web Developer - Veliko vsega, če sodeluješ pri ustvarjanju interneta potem brez tega ne gre.

Html Validator - Ali je stran narejena po standardih?

IE Tab - Ali dela stran tudi v Internet Explorerju?

FireBug - JavaScript debuger

LoremIpsum generator - Za generiranje dummy textov



SEO potrebščine SearchStatus - Fantastično orodje

SEO For firefox - Sem pa tja pride prav. Se ga da pa tudi vklopiti/izklopiti s klikom na ikono, kar pomeni, da ne dela zgage kadar ni v uporabi.

